2. ลักษณะการประกอบธุรกิจ

2.1 ประวัติความเป็นมา

จากการเจริญเติบโตทางเศรษฐกิจและการขยายตัวในภาคอุตสาหกรรมของประเทศไทยอย่างต่อเนื่อง
ส่งผลให้กากอุตสาหกรรมกลายเป็นปัญหาสำคัญที่จะต้องได้รับการจัดการอย่างเร่งด่วนและถูกวิธี
การขยายกำลังการผลิตของโรงงานอุตสาหกรรมที่ประกอบกิจการอยู่แล้ว
ประกอบกับการเกิดขึ้นของโรงงานอุตสาหกรรมขนาดใหญ่และย่อมที่เพิ่มมากขึ้นอันเนื่องมาจากการปรับโครงสร้างภาษี
การสนับสนุนเงินกู้ของภาครัฐบาลและปัจจัยอื่น ๆ
จึงเป็นการส่งเสริมให้เกิดการลงทุนจากทั้งภายในและต่างประเทศซึ่งเป็นปัจจัยหนุนให้กิจกรรมต่าง
ๆ ของภาคอุตสาหกรรม กลายเป็นแหล่งกำเนิดของเสียที่สำคัญ
และเพิ่มปริมาณอย่างรวดเร็วและต่อเนื่อง

ดังนั้น บริษัท โปรเฟสชั่นแนล เวสต์ เทคโนโลยี ( 1999 ) จำกัด
จึงได้ถูกจัดตั้งขึ้นด้วยทุนจะทะเบียน 1 ล้านบาท เมื่อวันที่ 6 กันยายน 2542
เพื่อดำเนินโครงการจัดตั้งศูนย์บริการบำบัดกากอุตสาหกรรมขึ้น โดยระหว่างการยื่นขอมติเห็นชอบ
ในรายงานผลกระทบต่อสิ่งแวดล้อม (EIA) กลุ่มผู้ถือหุ้นของบริษัทจึงได้จัดตั้ง บริษัท เวสท์
เอ็กซ์เชนจ์ จำกัด ขึ้นด้วยทุนจดทะเบียน 5 ล้านบาท เมื่อวันที่ 5 มีนาคม 2544
เพื่อที่จะเริ่มการติดต่อหาลูกค้าและทำการประชาสัมพันธ์
เพื่อเป็นการสร้างฐานลูกค้าและเป็นการรองรับการดำเนินการของบริษัทในอนาคต โดยบริษัท เวสท์
เอ็กซ์เชนจ์ จำกัด ได้รับการแต่งตั้งให้เป็นตัวแทนจากโรงงานปูนซีเมนต์หลายแห่งภายในประเทศ
เพื่อที่จะรับกากอุตสาหกรรมจากลูกค้าเพื่อที่จะนำไปเผาที่โรงงานปูนซีเมนต์ เนื่องจาก ณ
ขณะนั้นบริษัทยังไม่สามารถทำการฝังกลบได้

ต่อมาบริษัทฯ ได้รับมติเห็นชอบ ตามรายงานผลกระทบสิ่งแวดล้อม ( EIA )
จากสำนักงานนโยบายสิ่งแวดล้อม เมื่อวันที่ 19 ธันวาคม 2544
และได้รับใบอนุญาตประกอบกิจการโรงงานลำดับที่ 101 และ 105 ประเภท “
ปรับคุณภาพของเสียรวม คัดแยก และฝังกลบสิ่งปฏิกูลหรือวัสดุที่ไม่ใช้แล้ว ”
ที่มีลักษณะและคุณสมบัติตามที่กำหนดไว้ในกฎกระทรวงฉบับที่ 2 (พ.ศ. 2535)
ออกความตามในพระราชบัญญัติโรงงาน พ.ศ. 2535 เป็นรายแรกจาก กรมโรงงานอุตสาหกรรม
กระทรวงอุตสาหกรรมเมื่อวันที่ 11 มีนาคม 2545
จึงได้มีการเริ่มการก่อสร้างศูนย์บริการบำบัดกากอุตสาหกรรม จังหวัดสระแก้วขึ้น
บริษัทได้มีการเพิ่มทุนจดทะเบียนเป็น 200 และ 450 ล้านบาท ในปี 2545 และ 2546
ตามลำดับเพื่อลงทุนในโครงการ
และได้เริ่มดำเนินงานโครงการกำจัดกากอุตสาหกรรมที่จังหวัดสระแก้วตั้งแต่เดือนมีนาคม 2546
เป็นต้น

บริษัทได้ลงทุนในบริษัท เวสท์ เอ็กซ์เชนจ์ จำกัด เป็นจำนวน 99.9% ของทุนชำระแล้ว ในปัจจุบัน
บริษัท เวสท์ เอ็กซ์เชนจ์ จำกัด มีทุนชำระแล้ว 10 ล้านบาท

บริษัทได้มีมติพิเศษจากการประชุมผู้ถือหุ้นสามัญเพิ่มทุนจดทะเบียนเป็น 600 ล้านบาท
และบริษัทได้จดทะเบียนแปรสภาพเป็นบริษัท มหาชนแล้ว เมื่อวันที่ 18 มีนาคม 2547
และได้นำหุ้นของบริษัทเข้าซื้อขายในตลาดหลักทรัพย์แห่งประเทศไทย เมื่อวันที่ 23 กรกฎาคม 2547

2.2 การประกอบธุรกิจ

บริษัทประกอบธุรกิจให้บริการบำบัดและกำจัดของเสียอุตสาหกรรมแบบครบวงจรทั้งกากอุตสาหกรรม

แบบที่เป็นอันตรายและไม่เป็นอันตราย รวมถึงน้ำเสียเคมี (Chemical Wastewater)
และน้ำเสียชีวะภาพ (Biological Wastewater)
โดยบริษัทจะรับของเสียอุตสาหกรรมจากโรงงานลูกค้าและดำเนินการขนส่ง
เพื่อที่จะมาบำบัดที่ศูนย์บริการกำจัดกากอุตสาหกรรมจังหวัดสระแก้ว

บริษัทมีเงินลงทุนในบริษัทย่อย 1 แห่ง คือ บริษัท เวสท์ เอ็กซ์เชนจ์ จำกัด ในปี 2546
ซึ่งมีทุนจดทะเบียน 10 ล้านบาท โดยบริษัทถือหุ้นร้อยละ 99.9
บริษัทย่อยที่ทำหน้าที่ติดต่อหาลูกค้าและทำการประชาสัมพันธ์
เพื่อที่จะนำไปกำจัดที่ศูนย์บริการกำจัดกากอุตสาหกรรมจังหวัดสระแก้วของบริษัท
และที่โรงงานของกลุ่มปูนซีเมนต์คือบริษัท ปูนซีเมนต์นครหลวง จำกัด และ บริษัท ปูนซีเมนต์ไทย
(ลำปาง) จำกัด โดย ณ ปัจจุบัน
บริษัทย่อยจะนำกากอุตสาหกรรมไปส่งเผาที่โรงงานปูนซีเมนต์น้อยลง
เพราะว่าวิธีการฝังกลบมีต้นทุนที่ต่ำกว่าสำหรับบริษัท

2.3 โครงสร้างรายได้

บริษัทฯ และบริษัทย่อย มีรายได้จากการดำเนินงานของศูนย์บริการบำบัดกากอุตสาหกรรม
จังหวัดสระแก้ว ดังนี้

[]

2.4 เป้าหมายการดำเนินธุรกิจ

บริษัทมีเป้าหมายในการให้บริการบำบัดและกำจัดของเสียอย่างครบวงจร
ทั้งกากอุตสาหกรรมแบบที่เป็นอันตราย และแบบไม่เป็นอันตราย , น้ำเสียเคมีและน้ำเสียชีวะภาพ
ธุรกิจการนำกากของเสียกลับมาใช้ใหม่ (Recycle) รวมทั้งมุ่งเข้าสู่ธุรกิจ Cleaning
(บริการล้างถังเก็บน้ำมันดิบ) และเมื่อวันที่ 11 สิงหาคม 2547 บริษัทได้รับอนุญาตประกอบกิจการ
ลำดับที่ 106 ประเภท ผลิตเชื้อเพลิงผสมจากน้ำมันใช้แล้ว, ซ่อมและล้างถังเคมีด้วยตัวทำละลาย
เพื่อให้เกิดการใช้ทรัพยากรของประเทศให้เกิดประโยชน์สูงสุด บริษัทคาดว่าจะมีรายได้ประมาณ
387 ล้านบาท ในปี 2549